b'\n_START_ARTICLE_\nZra\xc4\x8dna po\xc5\xa1ta\n_START_PARAGRAPH_\nZra\xc4\x8dna po\xc5\xa1ta je na\xc4\x8din prenosa po\xc5\xa1tnih po\xc5\xa1iljk z letalom. Danes je to prakti\xc4\x8dno edini na\xc4\x8din za prenos po\xc5\xa1iljk na dolge razdalje._NEWLINE_Ideja o zra\xc4\x8dni po\xc5\xa1ti se je za\xc4\x8dela \xc5\xbee pred iznajdbo letala. Tekom zgodovine so predvsem razli\xc4\x8dne oboro\xc5\xbeene sile uporabljale golobe po\xc5\xa1tarje za po\xc5\xa1iljanje sporo\xc4\x8dil. Po iznajdbi letala je vlogo golobov prevzel letalski promet. \xc5\xbde pred I. svetovno vojno so nekateri piloti v ZDA za\xc4\x8deli s prenosi po\xc5\xa1tnih po\xc5\xa1iljk v manj\xc5\xa1ih koli\xc4\x8dinah._NEWLINE_Ob koncu vojne, natan\xc4\x8dneje 15. maja 1918, pa je poletelo prvo redno letalo za prenos po\xc5\xa1te na liniji Washington-New York. To se smatra kot polet prvega rednega po\xc5\xa1tnega letala na svetu._NEWLINE_Danes so poleg klasi\xc4\x8dne letalske po\xc5\xa1te na voljo tudi razli\xc4\x8dne kurirske slu\xc5\xbebe, ki omogo\xc4\x8dajo \xc5\xa1e hitrej\xc5\xa1i prenos po\xc5\xa1iljk.'